अगर आपको याद हो तो बीते लोकसभा चुनावों में दैनिक जागरण और हिंदुस्‍तान दोनों ने पेड न्‍यूज की गंध मचा रखी थी. इतनी खबरें और विज्ञापन मैनेज हुए कि इन दोनों अखबारों की छीछालेदर होने लगी. जागरण में पेड न्‍यूज की कमान बीरेंद्र कुमार एवं राघवेंद्र चड्ढा ने संभाल रखी थी तो हिंदुस्‍तान में अनिल मिश्रा के पास ये जिम्‍मेदारी थी. दोनों हाथों से पैसे लूटे जा रहे थे. कुछ कंपनी को फायदा हो रहा था तो कुछ अपनी जेब में जा रहा था. पूर्वांचल के सारे जिलों में बाहुबली तथा माफिया टाइप लोगों के विज्ञापन और खबरें धड़ाधड़ अखबारों में प्रकाशित हो रही थी. चंदौली में तो एमएम रहमान एंड कंपनी ने भासपा प्रत्‍याशी तुलसी सिंह की इतनी पेड न्‍यूज पैसे के बल पर छपवाई कि उन्‍हें दूसरे दिन स्‍पष्‍टीकरण छापकर पाठकों से माफी मांगनी पड़ी थी. वो तो भला हो चुनाव आयोग का, जिसके चलते इस बार प्रत्‍याशी से लेकर पाठक वर्ग तक चैन और सुकून की सांस ले रहा है. खैर अब बनारस में चाय की अड़ी पर पत्रकार बिरादरी में इस बात को लेकर चर्चा है कि अब भूअरा गैंग का क्‍या होगा. बहरहाल आप भी इंतजार करिए और देखिए न्‍याय की कसौटी पर पेड न्‍यूज की कहानी.